《朝鲜陪使鸿胪官洪仁福以其国诗人绣寰居士所作诗一章来献并求予书观其诗效选体亦稍可诵用韵书付》
清代·弘旿

东瀛春水绿，极目飞鸿多。欲访骑鲸客，空中闻啸歌。

梅花装束好，披云或来过。海月明珊瑚，亭玕照瑶波。

紫泥浴琼袂，神曜相荡磨。俯视几点烟，茫茫游无何。

作者简介：清宗室，字恕斋，一字醉迂，号一如居士，又号瑶华道人。圣祖孙，諴郡王允秘子，封固山贝子。善画山水，兼工花卉。擅篆隶，又工诗词。有《恕斋集》、《醉墨轩诗钞》。